 JOSEPH WANGUI na RICHARD MUNGUTI MAHAKAMA ya Juu imetupilia mbali ombi la mwanaharakati Okiya Omtatah la kubatilisha uamuzi uliotaka Bunge la Kitaifa livunjwe, kwa kukosa kutimiza takwa la kuwa na angalau theluthi moja ya wanawake. Katika uamuzi huo, Bunge lilitakiwa lipitishe sheria kuhusu usawa wa kijinsia katika nyadhifa za uchaguzi na uteuzi.Bunge halikupitisha sheria hiyo kama ilivyoshauriwa na Mahakama ya Juu.Kutokana na kutopitishwa kwa sheria hiyo, Bw Omtatah na mwenzake Bw Wycliffe Gisebe waliwasilisha ombi katika mahakama hiyo ya upeo wakiomba uamuzi huo ubatilishwe. Waliwasilisha ombi hilo 2018 wakiomba uamuzi wa Desemba 11, 2012, ubatilishwe.Ombi la wanaharakati hao lingeiokoa Bunge dhidi ya kuvunjwa kwa kutopitisha sheria hiyo ya usawa wa jinsia, endapo lingekubaliwa.Katika ombi lao, wawili hao waliomba majaji watano walioongozwa na Jaji Mkuu Martha Koome, wabatilishe uamuzi uliotolewa miaka tisa iliyopita; walisema aliyekuwa Mwanasheria Mkuu Githu Muigai alipotosha korti kuhusu mwongozo wa usawa wa jinsia kuwa sheria.Walieleza kwamba Bw Muigai alipotosha mahakama hiyo ya upeo kuhusu idadi ya wabunge wa jinsia moja katika mabunge yote mawili. Wakitupilia mbali ombi la Omtatah na Gisebe, Jaji Koome , naibu wake Philomena Mwilu na majaji Mohammed Ibrahim, Njoki Ndung’u na Isaac Lenaola walisema wanaharakati hao hawana mashiko kisheria kuwasilisha kesi, ya kuomba mahakama ya upeo ibatilishe ama kufanyia marekebisho uamuzi wake. “Walalamishi hawa (Omtatah na Gisebe) hawaruhusiwi na Kifungu nambari 163(6) cha Katiba kuwasilisha ombi la kutaka uamuzi wa mahakama hii kubatilishwa,” walisema majaji hao watano.Mahakama hiyo ya Juu ilisema ni Mwanasheria Mkuu peke yake ambaye angewasilisha ombi hilo, kuomba korti hiyo ibatilishe uamuzi iliyokuwa imeutoa. Mahakama ilikubaliana na mwanasheria mkuu KIhara Kariuki kwamba ni yeye aliye angeliwasilisha ombi hilo na wala sio wanaharakati hao.Mahakama ilisema ombi la kubatilishwa kwa uamuzi wowote unaoathiri serikali ama serikali za kaunti lapasa kuwasilishwa na afisa aidha wa serikali kuu ama afisa mkuu wa kaunti. Kufuatia uamuzi huo kesi nyingine sita walalamishi wakiomba aliyekuwa Jaji mkuu David Maraga amshauri Rais Uhuru Kenyatta avunje bunge kwa kukataa kupitisha sheria kuhusu usawa wa jinsia.Mnamo Oktoba 2020 Jaji Maraga alimwandikia Rais Kenyatta akimshauri avunje bunge kwa mujibu wa kifungu nambari 261. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  